

KLASA: 602-07/23-01/86

URBROJ: 2197-14/01-23/02

Zabok, 10. ožujka 2023.

Predmet: Zapisnik s 13. sjednice Upravnog vijeća Pučkog otvorenog učilišta Zabok održane 24. veljače 2023. u 9,00 sati.

Prisutni: mr. crim. Josip Horvatin, Tin Šemovčan, Kuhada Štefica i Branko Piljek.

Dnevni red je jednoglasno usvojen.

**Ad.1. Usvajanje zapisnika sa 12. sjednice Upravnog vijeća.**

Zapisnik je jednoglasno usvojen.

**Ad.2. Cjenik Pučkog otvorenog učilišta Zabok za obrazovne programe koji se izvode u suradnji s partnerima na osnovi ugovora**

* V.d. ravnatelja Piljek Branko je obrazložio da se morala napraviti konverzija kune u eure ( tečaj 7,53450).

Cjenik je jednoglasno usvojen.

**Ad.3. Odluka o blagajničkom minimumu i maksimumu**.

* V.d. ravnatelja Branko Piljek je obrazložio da smo trebali napraviti konverziju kune u euro (7,53450) za blagajnički maksimum u iznosu 1.327,23 € i dodati blagajnički minimum u pomoćnoj blagajni MMC u iznosu od 145,50 €.

Odluka je jednoglasno donesena.

**Ad.4. Izvješće o radu Pučkog otvorenog učilišta Zabok za 2022.**

* Budući da smo dobili materijale i proučili ih, v.d. ravnatelja Branko Piljek kratko je izvijestio o radu Učilišta za 2022 godinu, te rekao da ćemo manjak sredstava iz kulture pokriti prelijevanjem sredstava.

Izvješće o radu Učilišta za 2022 godinu jednoglasno je usvojeno.

**Ad.5.Razno**

V.d. ravnatelja je izvijestio:

- da ćemo do svibnja ove godine imati još 3 kazališne predstave.

- da ćemo imati najvjerojatnije upise u školskoj godini 2024./2025. za studente Zdravstvenog fakultet iz Rijeke i to smjer primalja

- FOI od iduće školske godine ne upisuje 1. godinu

- Suradnja sa FMTU je stabilna, ali će za dvije godine biti upitna dosadašnja pozitivna financijska bilanca jer se u Zaboku više ne izvodi diplomski studij, a na preddiplomskom studiju će broj studenata pasti sa 750, na 400 studenata

- nastavlja se realizacija programa pedagoško psihološke i didaktičko metodičke izobrazbe u Zaboku u suradnji sa Fakultetom za odgojne i obrazovne znanosti iz Osijeka

- suradnja sa HAK-om se nastavlja i dalje

- pokrenuti su programi srednjoškolskog obrazovanja koji će se s godinama povećati

- upisani su polaznici za Pripreme za državnu maturu

- potpisani Sporazumi sa školama i udrugama dali su odličnu suradnju

- pregovaramo sa Županijom o povećanju sredstava iz proračuna za Učilište

- javljamo se na raspisane natječaje

- Mr. crim. Josip Horvatin je predložio da se javimo na natječaje JANAF-a

Mr. crim. Josip Horvatin je predložio, a ostali članovi Upravnog vijeća ga podržali, da se donese Odluka o raspisivanju natječaja za ravnatelja.

Odluka je jednoglasno donesena.

Sjednica završila u 10,00 sati.

Zapisničar:

Štefica Kuhada

PREDSJEDNIK UPRAVNOG VIJEĆA

mr. crim. Josip Horvatin



KLASA: 602-07/23-01/86

URBROJ: 2197-14/01-23/03

Zabok, 10. ožujka 2023.

Na temelju članka 18. Statuta Pučkog otvorenog učilišta Zabok (KLASA: 602-07/22-01/01; URBROJ: 2197-14/01-22/174) Upravno vijeće Pučkog otvorenog učilišta Zabok na svojoj 14. sjednici održanoj dana 10. ožujka 2023. godine donijelo je sljedeću

O D L U K U

I.

Utvrđuje se prijedlog Pravilnika o plaćama i drugim pravima radnika u Pučkom otvorenom učilištu Zabok, u tekstu koji se daje u prilogu ove Odluke i čini njezin sastavni dio.

II.

Prijedlog Pravilnika iz točke I. ove odluke dostavit će se Gradskom vijeću Grada Zaboka radi dobivanja prethodne suglasnosti na isti.

III.

Ova Odluka stupa na snagu danom donošenja.

PREDSJEDNIK UPRAVNOG VIJEĆA

mr. crim. Josip Horvatin



KLASA: 602-07/23-01/86

URBROJ: 2197-14/01-23/04

Zabok, 10. ožujka2023.

Na temelju članka 18. Statuta Pučkog otvorenog učilišta Zabok (KLASA: 602-07/22-01/01; URBROJ: 2197-14/01-22/174) Upravno vijeće Pučkog otvorenog učilišta Zabok na svojoj 14. sjednici održanoj dana 10. ožujka 2023. godine donijelo je sljedeću

**PRIJEDLOG**

izmjena Financijskog plana Pučkog otvorenog učilišta Zabok za 2023. godinu.

**Članak 1.**

Gradskom vijeću Grada Zaboka je u prijedlogu proračuna za 2023. predloženo sufinanciranje kapitalne nabave (izmjena stolica u Multimedijskom centru) u iznosu od **25.880,95** eura. Proračunom je za navedenu kapitalnu nabavu određeno sufinanciranje u iznosu od **15.000,00** eura.

**Članak 2.**

Upravno vijeće Pučkog otvorenog učilišta predlaže Gradskom vijeću Grada Zaboka da rebalansom proračuna za 2023. za navedenu kapitalnu investiciju u proračunu osigura **18.000,00** eura.

Obrazloženje:

Pučko otvoreno učilište Zabok se je za navedenu kapitalnu investiciju javilo na natječaj Ministarstva kulture i medija RH s procjenom investicije od 590.000, 00 kuna (**78.306,46** eura). Natječajnom dokumentacijom od Ministarstva kulture i medija RH tražilo se je 400.000,00 kuna (**53.089,12** eura), a odlukom Ministarstva Učilištu je odobreno 300.000,00 kuna (**39.816,84** eura). Uz navedene promjene iz Članka 1. ove odluke planirana kapitalna investicija mora se realizirati u dvije faze. Za završetak prve faze uz angažirana sredstva Ministarstva Učilištu je potrebno **18.000,00** eura (procjena za natječaj).

PREDSJEDNIK UPRAVNOG VIJEĆA

mr. crim. Josip Horvatin



KLASA: 602-07/23-01/86

URBROJ: 2197-14/01-23/06

Zabok, 10. ožujka2023.

Na temelju članka 40. točke 1. i članka 41. Zakona o ustanovama (Narodne novine br. 76/93., 29/97., 47/99., 35/08., 127/19. i 15/22.) i članka 29. stavka 5. Statuta Pučkog otvorenog učilišta Zabok (KLASA:602-07/22-01/01 URBROJ:2197-14/01-22/174) Upravno vijeće Pučkog otvorenog učilišta Zabok na svojoj 14. sjednici održanoj dana 10. ožujka 2023. godine donijelo je sljedeću

**O D L U K U**

**I.**

 Upravno vijeće raspisuje javni natječaj za ravnatelja/icu Pučkog otvorenog učilišta Zabok za mandatno razdoblje od četiri godine.

**II.**

Tekst javnog natječaja za imenovanje ravnatelja/ice daje se u prilogu ovoj Odluci i čini njezin sastavni dio.

**III.**

 Javni natječaj objavit će se u Narodnim novinama i na mrežnim stranicama Pučkog otvorenog učilišta Zabok.

**IV.**

 Ova Odluka stupa na snagu danom donošenja.

PREDSJEDNIK UPRAVNOG VIJEĆA

mr. crim. Josip Horvatin